b'\n_START_ARTICLE_\nMija Kalan\n_START_SECTION_\n\xc5\xbdivljenje in delo\n_START_PARAGRAPH_\nRodila se je na v dru\xc5\xbeini u\xc4\x8diteljev Josipa in Anice Kalan. Licej je kon\xc4\x8dala v Brescii kjer je bil o\xc4\x8de ravnatelj. Nato je na ljubljanski medicinski fakulteti dve leti \xc5\xa1tudirala medicino, a je \xc5\xa1tudij zaradi nesre\xc4\x8de opustila in se v letih 1951\xe2\x88\x921953 in 1957-1964 kot novinarka zaposlila v italijanskem kulturnem uredni\xc5\xa1tvu Radia Koper, vmes pa je bila honorarna sodelavka istega uredni\xc5\xa1tva. Po letu 1964 je postala dopisnica ve\xc4\x8d tr\xc5\xbea\xc5\xa1kih listov, ves \xc4\x8das pa je prevajala v italijan\xc5\xa1\xc4\x8dino. Za Radio je v italijan\xc5\xa1\xc4\x8dini napisala okoli 20 izvirnih radijskih iger za otroke ter prevajala in dramatizirala slovenske in tuje mladinske avtorje. Prevedla in priredila je tudi okrog 50 izvirnih dramatiziranih reporta\xc5\xbe, pripravila ve\xc4\x8d glasbenih oddaj, dve leti vodila oddajo \xc5\xbdena in dom ter skrbela za glasbo po \xc5\xbeeljah. Za re\xc5\xa1ko zalo\xc5\xbebo EDIT je prevedla Potr\xc4\x8dev roman Na kmetih (v prevodu Terra e donne, 1954), za antologijo Serittori jugoslavi (1956) pa odlomke iz Levstikovega Martina Krpana, Kersnikovih Kmetskih slik in Cankarjevega romana Na klancu ter 2. dejanje drame Hlapci. Napisala je tudi scenarije za Kosma\xc4\x8dev celove\xc4\x8derni otro\xc5\xa1ki film Ti lovi\xc5\xa1 (1961) in igri Gineto snema film ter Kdo si dedek mraz?.'